Johannes Theodor Suhr

**Johannes Theodor Suhr** (1896–1997) var en dansk benediktiner og fra 1938 til 1964 katolsk biskop av København. Suhrs danske bakgrunn og verdige fremtreden sikret ham bred anerkjennelse i offentligheten; hans ledelsesstil var ubyråkratisk, i begynnelsen myndig, siden mer balanserende.

## Liv og virke
### Bakgrunn
Johannes Theodor Suhr var sønn av godseier Carl Emil Suhr og hans hustru Laura Marie Miller. Han studerte landbruk og arbeidet etter første verdenskrig i noen år som bonde i Argentina. I 1926 konverterte han til den katolske kirke. 

Den 10. februar 1928 trådte han inn i benediktinerabbediet Clerf (Luxembourg). Han studerte filosofi og teologi i Luxembourg og Roma.

### Prest
Den 1. april 1933 ble han presteviet. I 1935 ble han prior for benediktinerabbediet San Girolamo in Urbe i Roma.

Den apostoliske vikar for Danmark, biskop Josef Brems, ønsket i 1938 å trekke seg tilbake på grunn av sykdom, og Suhr ble oppfordret til å bli hans etterfølger. Trass i betenkeligheder på grunn av manglende pastoral erfaring i Danmark tog Suhr imot utnevnelsen.

### Titulærbiskop, apstolisk vikar av Danmark
Den 13. desember 1938 utnevnte pave Pius XI han til apostolisk vikar for Danmark og til titularbiskop av Balecium. Han ble bispeviet av kardinal Pietro Fumasoni Biondi, prefekt for Kongregasjonen for Troens utbredelse den 15. januar 1939; medkonsekratorer var samme kongregasjoons sekretær, erkebiskop Celso Costantini, og erkeabbeden av Montecassino, Gregorio Diamare.

Johannes Suhr ble biskop på et svært kritisk tidspunkt. Andre verdenskrigs utbrudd og den tyske okkupasjon av Danmark skapte vanskelige forhold for den katolske kirke i landet. Det lyktes dog Suhr å lede bispedømmet på en slik måte at de store problemer man stod overfor, både økonomisk og holdningsmessig, ble løst uten store ulykker for den danske katolske kirke og for landet.

Han var helt fra begynnelsen av sin embedsperiode mer enn skeptisk overfor den tanke at Danmark i det lange løp ville omvende sig til den katolske kirke og var tidlig åpen for økumeniske initiativer. Her foranlediget han blant annet at en stor del salmer fra den danske lutherske salmebok kom med i en ny utgave av den katolske messe- og salmebok i 1944.

### Biskop av København
Da København ble elevert til bispedømme den 29. april 1953 av pave Pius XII, ble biskop Suhr den første ordinære biskop der.

I 1960 ble han kalt til forberedelseskommisjonen før det andre vatikankonsil. Han deltok etterpå under konsilets alle fire sesjoner (1962-1965).

Som danskfødt biskop tegnet Suhr sin egen umiskjennelige profil. Hans store personlige kontaktflate bidro sterkt til den danske katolske kirkes plassering som en naturlig del av det danske samfunn. 

Den 6. oktober 1964 innvilget pave Paul VI hans helsebetingede avskjedssøknad og utnevnte ham til titulærerekebiskop av Apisa Maius. Da var han 68 år gammel. 

På tross av sin avgang med henvisning til dårlig helbred døde ikke biskop Suhr før han var fylt 101 år gammel, i 1997.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Biskop *Johannes Theodor Suhr* (1896-1997) *1939

## Referanser


## Eksterne lenker
* Profil hos catholic-hierarchy.org